15.séria

### Hlavné postavy série

Ivana Schwarzová, Marcel Maslák Maslovič, Ingrid Švehlová, Michal Bajza, Baška Valentová, Angie Máziková, Dušan Jančo

## Ďalšie série

### Ďalšia séria

16.séria

**15.séria** je jarná vysielacia sezóna populárneho televízneho seriálu *Panelák*, ktorá je vysielaná na televízií JOJ. Premiéru mala 2.februára a finále série bolo odvysielané 17.júna 2015, pričom pôvodne malo ísť o poslednú epizódu seriálu vôbec, čo sa však zmenilo v roku 2017, keď televízia oznámila, že sa rozhodla seriál vrátiť späť na televízne obrazovky. Hlavnou a ústrednou ženskou postavou a je Ivana Schwarzová, mužskou je Marcel Maslovič.

## Obsah série

Niekde v Bratislave stojí trojposchodová tehlová bytovka s novým podkrovím, no všetci jej obyvatelia jej hovoria panelák. Na jeho prízemí sa nachádza bar 80´s – obľúbené miesto miestnych obyvateľov. Tam sa odohráva množstvo vtipných situácií vďaka nešikovnému barmanovi Imrovi, s ktorým ma svätú trpezlivosť šéfka baru, Denisa. Tá nahradila Luciu Rockovú, ktorá odcestovala do Prahy a celý biznis nechala Maslákovi s Milanom Kordiakom. Ten sa však medzičasom stratil a jeho podiel v bare patrí po rozvode Angie. Oproti baru najnovšie voľný priestor využili potraviny BILLA, v ktorých pracuje známa Lenka.

Na prvom poschodí býva Marcel Maslovič alias Maslák. Oproti má byt profesor na dôchodku, Emil Blichár s manželkou, neúspešnou herečkou, Janou Nitschneiderovou, ktorá pravidelne vďaka balkónu a „kukátku“ mapuje dianie v paneláku. Po novom sa stala bytovou dôverníčkou, čo jej dáva väčšiu moc nad udalosťami v trojposchodovej bytovke. V jednom z bytov na druhom poschodí bývala pôvodne Ivana Schwarzová, ale presťahovala sa do podkrovného bytu na štvrtom poschodí. Istý čas v ňom bývali Inči s Jogim. Ale kvôli jej tehotenstvu sa však presťahovali k Inčiným rodičom. Potom sa do Ivaninho bytu nasťahovala jej kamoška Jula s rodinou. Aktuálne je však byt neobývaný a čaká na nových obyvateľov. Na druhom poschodí nájdeme aj rodinu architekta Dušana Janča. Ten má so synom Patrikom a exmanželkou Soničkou za sebou mnoho trápenia, no napriek tomu vedia priniesť množstvo komických situácií. Do ich vzťahu sa votrela biomatka Eva, ktorá si robila nároky na ich adoptovaného syna Sebastiána (Gargamela). Okrem neho sa ich rodina rozrástla o Patrikovho syna Samuela, ktoré má s dcérou šéfa M-klinik, Miou. Tretie poschodie prechádzalo najrýchlejšími zmenami osadenstva. V jednom z bytov momentálne býva rodina Dušičkovcov. Nasťahovali sa doň po tom, čo z neho odišla rodinka Slušných. Šarlatánka Viola, doktor Filip Malý, hanblivý Ondro a flegmatická Rebeka sú neustálym zdrojom vtipných situácií. Najmä, keď sa Viola snaží všetkých v paneláku liečiť svojimi "zaručene" účinnými "lektvarmi" každého druhu. Druhý byt na treťom poschodí sa po odsťahovaní Danice s Karolom zmenil na kanceláriu Egona a Jakuba Švehlu spolu so sekretárkou Renči. V podkroví sa nachádza len jeden byt, ktorý síce patrí Švehlovi, ale býva v ňom jeho exmanželka Ivana spolu s dcérkou Terezkou.

Nielen v priestoroch paneláku sa odohrávajú osudy hrdinov. Do bytu vo vedľajšej bytovke sa presťahovali Fedor a Monika Rovní, príbuzní Jančovcov. Ich sínusoida financií je čoraz nestabilnejšia, čoho dôkazom je aj krach Fedorovho biznisu s masážami a tetovaniami. Celý rodinný rozpočet tak má v rukách Monča, ktorá musí prísť s ďalším sezónnym tovarom, ktorý šikovne a hlavne so šťastím predá naivným zákazníkom. Novým miestom v Paneláku sa stal dom na Kolibe Michala Bajzu. Tam sa Michal rozhodol rozbehnúť aj svoju súkromnú prax a z M-klinik do svojho biznisu stiahol aj recepčnú Petru a sestričku Silvinku. Keď Michal nie je k dispozícii, o jeho dcéru Mišku sa bude starať opatrovateľka Baška, s ktorou aktuálne tvorí pár. Spoločný dom obývajú aj Cinege a Ajka Ryšavá. V ich rodine nastala dvojitá svadba, okrem nej sa vzali aj Ajkina dcéra Inči, ktorá si za muža zobrala Jogiho. Ich spolužitie pod jednou strechou prináša mnoho humorných situácií. O tie nie je núdza ani u psychologičiek Alici, Julky a Ivany. Po tom, čo sa neúspechom skončilo ich snaženie v agentúre Svieža štvorka, sa opäť vrátili k práci psychologičiek. V súčasnosti je tak všetko ako za starých dobrých čias, keďže sa Egon rozhodol vrátiť na post ich šéfa.

## Hlavné postavy

* Diana Mórová ako Ivana Schwarzová
* Ján Koleník ako Marcel Maslák Maslovič
* Roman Luknár ako Dušan Jančo
* Mirka Partlová ako Mária Angie Pekníková
* Zuzana Fialová ako Ingrid Hoffa Švehlová
* Marián Miezga ako Michal Bajza
* Gabriela Marcinková ako Barbora Baška Valentová
* Vladimír Kobielsky ako Jakub Švehla
* Božidara Turzonovová ako Jana Nitschneiderová
* Zuzana Haasová ako Soňa Jančová

## Epizódy

Všetky epizódy nájdete na https://www.joj.sk/panelak/archiv

## Zaujímavosti

* V tejto sérií tragicky umrela dlhodobá postava Jakub Švehla.
* Z deja sa na dlhšiu dobu vytratila postava Emila Blichára, ktorý odcestoval do Austrálie kvôli pracovnej ponuke vyučovať na istej univerzite. V skutočnosti sa však postava vytrácala z deja kvôli zdravotným ťažkostiam herca Juraja Slezáčka, ktorý im žiaľ neskôr podľahol.

Kategória:Série
Kategória:Starý Panelák